
NOTICE. 



En nous rappelant la grande invenlion de Gutenberg, qui rendit ä jamais 
iropossible toute servilude inlellecluelle, nous aimons aussi ä nous rappeler 
les efforts tentes avant celle epoque pour reclamer en faveur de l'indepen- 
dance des esprils, avec un zele souvenl, il est vrai, peu eclairc et presque 
toujours sterile, mais toujours au moins gdntr n \ dans son principe. 

L'opusculc que nous oflrons aux personnes qui aiment ä s'informer de l'etat 
religieux du peuple au moyen ägc, est le produit d'un zele de ce genre. II 
nous a semble curieux sous plus d'un rapport. Ouvrage d'un lalque du qua- 
torzieme siecle, il est un monument precieux d'une epoque oü, peu salisfail 
des debats d'une scolastique aride, le peuple commencait ä se livrer avec 
ardeur aux speculalions mystiques, dont il attendait les consolations que les 
calamites de ces temps lui avaient rendues si desirables. Des plaintcs sur la 
decadence de l'Eglise, sur la corruption du siecle et le peu de foi des doc- 
teurs , se m£lcnt dans ce traite ä des visions et ä des prediclions de nouveaux 
malheurs qu'une prompte pdnitence peut seulc c viter. Dans la bouebe d'un 
la'ique des plaintes pareilles devaient sans doule paratlre dangereuses ä l'Lglise, 
d'autant plus que l'auteur recommande inslammenl au peuple de s'instruire 
lui-memedans des livres ecrits en sa langue, et de demander conseil aux la'iques 
amis de Dieu plutot qu'aux mauvais pr^tres. 

L'auteur se fait connaitre comme ayant öle un borome du monde, possesseur 
de richesses considerables ; une note, placee ä la fin, nous apprend en outre 
que ce traite fut envoyt^ ä Jean Tauler, par un ami de Dieu inconnu, a l'e- 
poque oü la villedeifö/e fut en grande parlie detruile par un trerablement de 
terrc, c'est-ä-dire en 1356. 

Dans un ancien exemplaire laiin, perdu aujourd'hui , du memorial de ia 
maison de Saint-Jean ä Strasbourg, le meme traite est cite comme provenant 
d'un laique, que Ia version allemande de ce memorial, dont il existe encore 
plusieurs manuscrits, ne designe que sous le nora d'un grand et secret ami de 
Dieu, dam V Oberland. Ce laique, qui acheva de converlir le celebre predicateur 
Tauler ä la theologie mystique, joua un grand role dans les mouvements reli- 
gieux des conlrees rhenanes au quatorzicme siede. C'est lui sans doutequi 
fut ä Ia töte de la societe mystique des amis de Dieu. Une sentence rendue ä 
Cologne en 1393, dont une copie sc trouve dans un manuscrit de la biblio- 
l he que de notre ville, condamne un pretre, Marlin de Mayence, pour avoir 
embrasse le parli d'un laique, nomme Nicolas de Bdle. Selon Jean Nider, le seul 
auteur qui parle de ce Nicolas (Formicarius , lib. III, cap. 2, fol. 40; Arg. 1517, 
4°), il fut brüle comme Begbard ä Vicnne cn Daupbine, peu de temps avant 
le concile de Pise , et apres s'etre longtemps soustrait aux recherches des inqui- 
siteurs. Nider ajoute qu'il pretendait avoir eu beaucoup de visions. Or, dans 
le traile que nous publions, ainsi que dans la biographie manuscrile de Rul- 
man Merswin, fondatcur de la maison de Saint-Jean a Strasbourg , et profond 
admiralcur de ce mysterieux ami de Dieu, il est constamment question des 
revelations surnalurelles que ce dernier s'attribuait. 

En rapprochant ces differentes indications, nous avons acquis la certitude 
que le laique qui convertit Tauler, et qui est appele un grand ami de Dieu dans 
l'Oberland, est idenlique avec Nicolas de Bale, et que c'est lui qui est l'auteur 
du present opuscule. 

Malgre les egaremenls d'un esprit qui s'abandonnail trop facilement aux 
extascs mysliques , il nous a semble que Nicolas de Bäle mcritait d'^tre tir6 de 
l'oubli, en faveur de son zele pour la puretä de rEglise, comme aussi cn faveur 
de sa fin deplorable. 

ie gewaltige craft dez vatters, die wisheit des sünes, 
die minne des heiligen geistes muese uns unser herze 
und unser sele mit craft besitzen. Amen. Es beschach 
in der lieben cristnaht des selben iares do men zalte 
von gottes gebürt tusent iar drü hundert iar fünfzig 
iar sehs iar, daz eine creature, ein mensche, in der selben naht, 
uffe die mitternaht, grosser krankeit an sin selbes nature gewar 
wart; und der selbe mensche stuont uf von sinen knüwen, und 
satte sich in der selben meinunge nider daz er der naturen mit 
dem selben gegenwertigen grosen hochgezit zuo helfe kumen wolte, 
und sprach : ach min got und min herre , getar ich dich gebitten , 
und ist es denne din wille, so beger ich an dich daz du mir zuo 
helfe kumest mit ettewas trostes dins gegenwertigen grosen hoch- 
gezites diner lüstlichen kintheit! Und in diseme hindersten worte 
wart, do befant ich in einer übernatürlichen wisen, kume in einer 
stunden lang, gar grose froemede mere; ich befant alle die gebres- 
ten, die die cristenheit in disen gegenwertigen ziten uebende ist, 
und ouch alle die plogen die got derumbe über die cristenheit vür- 
hengen wil , es unsi denne daz sich die cristenheit groesliche bes- 
sernde si. Und do ich wider zuo mir selber gelosen wart, do fant ich 

i 




Digitized by Google 



2 PLA1NTES DUM LAigUE ALLEMAND 

mine nature in also gar groser cranckeit daz men not mit mir haben 
muesle wie men mich an ein bette brehte; und lag an dem bette one 
alle lipliche spise unze an des lieben sante Johannes tag; und an 
des lieben sante Johannes tag do wart miner nature geben eine über- 
natürliche craft, und do ich der craft gewar wart, do kerte ich mich 
anstette mit sin und mit herzen und mit allen dem daz ich künde und 
vürmoehte zuo der ewigen worheit, und sprach : min herre ihesus 
eristus, gol aller ürbennede, mich het ettewas wunder daz du mir 
dis loebeliche grosse hochgezit diner lieben erwürdigen kintheit also 
gar herte ingeschlagen hest. Do wart mir in einer übernatürlichen 
wisen zuo vürstonde geben, daz es nüt zimeliche wer, daz ein got 
gelosener, gotminnender mensche in disen soerclichen ziten solte 
mit kindes spil umbegon. Do wart ich gar sere in mich selber ge- 
schlagen, und wart mich ouch die cristenheit von alleme gründe 
mins herzen gar ser übele erbarmende, und sprach do : ach grun- 
delose barmhertzikeit, ürbarme dich über die cristenheit, und kum 
ir zuo helfe, und gedenke an daz bitter swere liden daz du drü und 
drissig iar in menschlicher naturen litte, und gedenke ouch an alles 
din bluol daz du vergossen hest, und an dinen bittern strengen 
tot, und an diner lieben muoter liden, und an alle dinen lieben 
heiligen die ie martel und liden durch dich ürlitten hant, und er- 
barme dich über die cristenheit! Unde do ich dise bette mit groseme 
erneste getet, do wart mir in einer übernatürlichen wisen zuo für- 
stonde geben also : tuon dich dirre bette abe , wenne es mag one 
grosse besserunge nüt anders sin; und die grundelose barmherzi- 
keit het selber gebetten die ewige wisheit, so het die ewige wisheit 
alsus geentwürtet : grundelose barmhertzikeit, bedenke dich in dir 
selber, so bevindest du in dir selber wol daz es eine grosse erber- 
mede ist, und gar nützze und gar guot ist daz men die cristenheit in 
maniger handc wise ploge und anegriffe und ir zuo helfe kume, daz 
si wider in cristenliche ordenunge kume, denne men si in disen 
ziten also lose geston und abenemen, und von zit zuo zit ie boeser 
und ie boeser wurt; und von disen twingenden plogen so moegent 
si in forhte und in rüwe irre sünden kumen, daz ir gar vi] behalten 
mag werden; und, grundelose barmherzikeit, liesest du es also 
stan, die wol in die gerehtikeit moehtent vallen und des ewigen todes 
moehtent fürderben; und derzuo also es umbe die cristenheit nu 
Slot,* und also ir leben nu ist, und daz selbe betrogen leben do si nu 

1>U OUATORZIEME SIEGLE. 3 

inne sint, daz mueste noch gar lange und gar vil zites wem und 
geston, solte die zal erfüllet werden; und dovon, liebe grundelose 
barmhertzikeit, tuo so wol und tuon dich rehte dirre bette abe, 
wenne also es nu stot so ist es der cristenheite gar nützze und gar 
guot daz inen si in maniger hande wise twinge daz si wider in cri- 
stenliche ordenunge kume. 0, sprach die grundelose barmherzikeit, 
liebe ewige wisheit, ich habe in dir gemerket und befunden die 
plogen die du über die cristenheit verhenget hest und noch vür- 
hengen will, daz daz nüt plogen sind ; es ist der cristenheite nützze 
und guot, und eine notdurft, und eine grosse ürbennede daz ir von 
forhten alsus geholfen wurt daz si ein sicher leben muos leren leben , 
daz selbe leben usser geworer cristenlicher ordenunge kumende 
ist ; und mich dunket ouch guot daz inen dise ding sol künden allen 
den geworen anebettern die den vatter anebittendc sint in dem 
geiste und in der worheit, und sol die selben lieben fründe heissen 
swigen, und sol in ouch kunt tuon das es nüzzer si daz inen die 
cristenheit twinge wider in ordenunge zuo kumende denne men 
si allezit lose hinder sich gon und abenemen, und derzuo in irren 
sünden fürderben. Ach, alle liebe cristonmenschen , wissent daz in 
der rehten worheit, daz ich dise mer und dise ding ouch in einer 
übernatürlichen wisen befunden habe, und do ich dise ding also 
gar in einer grossen übernatürlichen wisen befant, und do die naturc 
do wider zuo ir selber gelosen wart, do wart ich gar sere in mich 
selber geschlagen, wenne ich hette vor gar vil mit grosseme erneste 
dervür gebetten ; aber do ich dise ding befant, do sprach ich anstette : 
ach grundelose ewige wisheit, sider du dise ding in ewige ordenunge 
also gar grundelose barmherzikliche wol anegesehen hest, daz dise 
künftigen plogen nüt plogen soellent heissen, noch sin, und ouch 
der cristenheite nüzze und guot soellent sin , so bitte ich dich , ewige 
wisheit, daz du nüt mit mir zürnest daz ich dich also gar vil vür dise 
sachen gebetten habe, und wil dir nu gerne gehorsam sin und wil 
nüme derfür bitten ; und wenne es ouch nu bcschiht daz die plogen 
kument, so wil ich si anesehen, und ouch haben für eine grosse 
barmherlzige gnade, mit der gnaden du der cristenheite zuo helfe 
kumen wilt; und sprach do : ach liebe ewige grundelose wisheit, 
wer es diu willc, so wolte ich gerne von dir bewiset werden wenne 
es solle besehenen daz die plogen kumen soellent, und ouch obe dise 
selben plogen ouch über daz ungloubige volke, beiden und iuden, 

i. 

gon sol , und ouch obe dise selben plogen an allen enden der weite 
in einer wise geliche kumen soellent. Do ich dise froge getet, do wart 
mir in einer übernatürjichen wisen zuo fürstonde geben daz die plo- 
gen in ettelicher wisen me solte gon über daz ungloubige volk, daz 
si eht nüt gesterket werdent in irme unglouben , und die plogen soel- 
lent ouch nüt an allen enden in einer wise geliche kumende sin ; in 
einen landen wurt daz volk mit füre und mit wasser betwungen , und 
denne in andern landen mit ertbidemen, und denne in einen landen 
mit bluot giessende , und mit vürderbunge der fruhte, und denne aber 
in einen landen mit gehen toeden , und gar mit unbekanten grossen 
winden die hüser und ouch anders dernider werfende werdent; aber 
an welen enden men sich nüt bessernde ist, so mag es wol besehe- 
nen daz eine ploge noch der andern der kumet unze an die zit daz 
si betwungen werdent daz si sich muesent bessern. Aber wenne die 
plogen kumen soellent, daz solt du nu zuomole nüt befinden, und 
du solt es nu zuomole der ewigen ordenunge bevelhen ; anders, dir 
moehte wol beschehen also ionas beschach, und moehtest ouch an 
ettelichen enden wol zuo eime lügener werden; und daz ist daz 
sache, an welen enden got vindet eine cristenliche unbetrogene bes- 
serunge, derselben gegene wil got schonen und in siner huole beha- 
ben , und er wil nüt eine ganze gemeine sintfluot losen kumen also 
bi noheles ziten beschach. Und die cristenheit wurt an manigen 
enden grosse trücke und grosse swere erbeit liden ebe si sich wil 
losen twingen daz si wider in gewore cristenliche ordenunge kume , 
und ist daz sache daz die cristenheit zuo gar ferre usser cristenlicher 
ordenunge getretten hant. Und do ich dise mere und dise ding alle 
in einer übernatürlichen wisen befunden hette, do sprach ich : ach 
grundelose ewige wisheit, ist es din wille , so gip mir zuo vürstonde 
ebe ich schriben sol dise grossen süntlichen gebresten die ich von 
dir befunden habe derumbe du ouch die cristenheit plogen wilt, es 
si denne daz sich die cristenheit groesliche bessernde ist. Do wart 
mir in einer übernatürlichen wisen zuo vürstonde geben, ich solte 
nüt alles daz schriben in allen den stücken der sünden also ich si 
befunden hette , es wurde anders zuo vil und zuo laug , und ich solte 
an ein kleines buechelin mit gar kurzen stumpfen Worten die sinne 
darabe schriben, und solte ouch anstette arievohen zuo schri- 
bende, so solle ich ouch wol bewiset werden was ich schriben 
solle. 

In dem namen unsers lieben herren ihesus cristus, nement war, 
alle liebe criston menschen, was der süntlichen bresten sint dcrumbe 
got die cristenheit mit sinen plogen anegriffen wiL Daz ist zuo dem 
ersten diesünde die do heisset hoffart, von der selben wegen got 
lüzefar und alle sine geselleschaft lies vallen und ewikliche vallen 
muesent, der selben lüzefars hoffart in disen gegenwertigen ziten 
rehte genuog worden ist ; und daz sihtmen wol in aller hande volke , 
daz ie eins über daz ander wil sin und sich ime geliehen wil ; und 
dirre grosen übermuetigen hofart der ist in disen ziten in aller 
hande volke, si sint geisliche oder weltliche, rehte gnuog; und solte 
ich alle die stücke die zuo dirre Sünden alleine gehoerent, schriben, 
domitte sich die cristenheit vürschuldet, und ouch verschuldet het, 
ich moehte si alleine kume an ein ganz buoch geschriben. Und dis 
siht ein iegelicher criston wiscr bescheiden mensche in sin selbes 
sinnelichen bescheidenheit wol ; und wer es das die cristenheit mit 
keinen andern sünden beflecket weredenne mit dirre Sünden alleine, 
daz es got die lenge nüt litte. Nu die ander sünde derumbe got plo- 
gen wil, daz ist grit; und daz ist ouch eine gar grosse got hassende 
sünde, und ist daz sache daz si hoffart zuo ir zühet und si in irme 
halse verschlunden treit ; und mit dirre sünden ist in dirre zit gar 
vil volkes beheftet und beflecket; und derzuo sint si also gar ver- 
blendet daz si nüt darumbe wissen wellent, und Wellent nüt geden- 
ken an den riehen man, daz der alles sin guot mit rehte gewunnen 
hette , und gotte daz sine in wollust dirre zergenglichen zit vor be- 
huop, und derumbe ewikliche luzefars geselleschaft besitzen und 
haben muos. Und solte ich nu ouch alle die stücke schriben wie 
inen in disen ziten guot gewinnet und ouch gewunnen het, und was 
irre hofertigen gritigen meinungen do inne ist, es wurde ouch zuo 
gar vil und zuo lang; und solte ich es alles schriben, ich hette ouch 
wol ein ganz buoch vol dervon zuo schribende. Ein iegelicher criston 
wiser mensche sehe es anne, und sehe es an mit sin selbes sinne- 
lichen bescheidenheit die er von gölte unpfangen het, so siht er 
selber wol also gar vil gebresten in dirre sünden ; und wer es daz 
sich die cristenheit in keinen andern gebresten fürschuldet hette 
denne mit diseme gebresten alleine, daz es got die lenge nüt litte. 
Nu die dirte sünde derumbe got plogen wil ; daz ist unküschekeit die 
got ouch gar sere hassende ist und si in der alten e gar vaste gero- 
chen het; nu ist ir in disen gegenwerligen ziten in maniger hande 

wisen gar vil wider cristenliche ordenunge worden, es si heimeliche 
oder oflenliche ; und daz gestattet und lidet die cristenheit daz si von 
ordenunge nüt liden noch gestatten solle; und solte ich alleine 
schriben von den stücken waz schaden und waz sünden beschehent 
alleinc von ebrechende, es wurde zuo vil und zuo lang; so ist ouch 
vil gebresten in der heiligen e do men ouch inne lebende ist wider 
cristenliche ordenunge; und solte ich ouch alle die stücke schriben 
die zuo dirre got hassenden sünden gehoerent, es wurde ouch zuo 
vil und zuo lang, ich hette ouch gnuog zuo tuonde, und solte ich si 
an ein ganz buoch schriben ; ein iegelicher cristener wiser mensche 

sehe es ane mit sin selbes bescheidenheit, so siht er daz mit dirre 

• 

unküschen got hassenden sünden die cristenheit in also gar ma- 
niger hande wise beflecket ist, und hette die cristenheit keinen 
andern gebresten , daz es got die lenge nüt litte. Nu die vierde sünde 
derumbe got plogen wil, daz ist betrogene bihte , und in der betro- 
genen bihte alle iar got enphahent und enpfangen hant. Betrogene 
bihte daz ist daz dem menschen sin selbes sinneliche bescheidenheit 
seit daz in sin bihter nüt den nehsten sichersten weg fiierende ist 
und ime doch volgende ist ; so ist ouch daz betrogene bihte , daz der 
mensche der get und bihtet sime bihter mit also gar glosierten be- 
henden worten , daz ettelicher bihter sich selber usser den Sachen 
nüt wol gerihten kan in dirre betrogen bihte. Der wege und der stücke 
sint also gar vil in also gar maniger hande wise domitte sich die 
cristenheit in disen gegenwertigen ziten verschuldet, und solte ich 
alle die Sachen und alle die stücke schriben die in der betrogen 
bihte beschehent, es wurde ouch zuo vil und zuo lang, ich moehte 
es ouch kume an ein ganz buoch geschriben ; ein iegelicher cristoner 
sinneger mensche sehe es ane mit sin selbes sinnelichen bescheiden- 
heit, so siht er also gar vil gebresten in disen Sachen , und hette die 
cristenheit keinen andern gebresten, in duhte nüt wie es got die 
lenge litte. Nu die fünfte sünde derumbe got plogen wil; das sint 
alle gerillte, si sint geisliche oder weltliche; mit disen gerihten 
beschiht also gar grose ungerihte die gölte gar widerzeme sint; und 
an welen gerihten men nüt got vor allen dingen meinende ist, daz 
gcrihte ist nüt gereht, und mag ouch gar kume gesin daz ganz gewor 
gerillte noch cristenlicher ordenunge do besehenen mag; und wer es 
nu daz ich solte alle die Sachen und alle die stücke schriben die wider 
got in disen gegenwertigen ziten an gerillte vollebroht werdent, es 

wurde ouch zuo vil und zuo lang, und ich moehte si ouch kumc an 
ein ganz gros buoch geschriben ; und wer es oüch daz die cristenheit 
keinen andern gebresten uebende were , so wer doch dirre selbe sinn- 
liche gebreste gar ein groser gebreste, den selben gebresten ouch 
got zuo ettelichen ziten gerochen het. Ein iegelicher sihneger wiser 
cristoner mensche neme selber war in sin selbes sinnelichen be- 
scheidenheit die er von gotte unpfangen het, so siht er selber wol 
daz ez gar krenklichen umbe alle -gerillte stot, und wer die cristen- 
heit keinen andern gebresten uebende, in duhte nüt daz ez got die 
lenge litte und es also solle losen geston. Nu die sehste sünde der- 
umbe got plogen wil , und si got ouch die lenge nüt me liden wil , 
daz sint alle bihter wie si genant sint , die der muoter , der heiligen 
cristenheit, pfleger und hueter soltent gewesen sin und ir vorsoltent 
gangen sin in eime got minnende und meinende lebende , und daz 
nüt geton hant und die heilige cristenheit hant gelosen abenemen 
und hinder sich gon, und die schulde an ein teil Sachen ir ist; aber 
dis sol kein weltlich mensche urteilen noch rihten ; wcnne es got 
haben wil und die zit kumen ist , so wil es got selber rihten und 
schlihten und umbekern. Und solte ich ouch alle die gebresten und 
alle die stücke schriben die in disen ziten an den bihtern ist, es 
wurde ouch zuo vil und zuo lang ; und dis sehe ein iegelicher wiser 
cristoner mensche ane mit der bescheidenheit die er von gotte un- 
pfangen het, so siht er w r ol daz es gar krencliche in disen Sachen stot; 
und hette die cristenheit keinen andern gebresten , in duhte nüt wie 
es got die lenge liese geston. Nu der alle liebe criston menschen , ich 
rate üch in rehter cristenlicher bruederlicher goettelicher minnen , 
daz ir üch wol besehent in diesen sehs süntlichen stücken, wenne 
do lit gar vil stucke in disen sehs sünden verborgen ; und rate üch 
in allen truwen, daz nieman dem andern die schulde gebe, wenne es 
ist in disen ziten gar lüzel menschen usgenumen, der die schulde 
nüt enist ; und ist daz sache das men gar lüzel menschen in disen 
ziten vindet die einen gantzen festen ker von der weite geton hant 
und sich Iüterliche und gantz und gerwe zuo der ewigen worheit 
gekeret hant ; und waz in disen ziten dez andern volkes ist , daz ist 
alles schuldig an disen plogen der wir alle zit wartende sint, und 
wissent der zit noch der stunden nüt, wenne si uns hindenan ufle 
demc halse geht. Aber alle menschen sint nüt geliche schuldig an 
disen plogen, eins vil, das ander lüzel; aber die gerwe nüt schulde 

habent, der ist in disen ziten gar lüzel; aber wir soellent ein guot 
getruwen haben daz ir in kurzen iaren me werden sol denne ir nu 
ist. Alle lieben frumen criston menschen , nement üwer selbes war ; 
und ein iegelicher gange in sin selbes herze und neme sin selbes gar 
ebene unde gar genote war , und ersuoche die winkele sin selbes 
lebendes ; ist ime denne reht , so sol er also vil mit ime selber rinden 
zuo tuonde, daz er billiche und wol ander menschen vergessen sol 
und ime selber die schulde geben sol. Alle liebe criston menschen , 
wissent daz in der rehten worheit, und solle ich alle die sünden 
schriben die ich kume in einer stunden lang in einer übernatür- 
lichen wisen befant, ich gedenke ich hette genuog zuo tuonde, und 
solle ich si an ein gros messebuoch schriben ; und got der wil sin 
nüt, got der meinet die cristenheit si wol also begriffig von sinnen , 
wele si , si merke wol was der stücke si die in disen sehs Sünden 
beschlossen sint. Und an welen enden men dirre sehs sünden noch 
cristenlicher ordenunge warnimet und si gottc bessernde ist, und si 
noch goettelicheme wiseme rate abetuot, der gegene wil er schonen 
und in siner huote behaben. Ich wil üch sagen , der liebe sant paulus 
der was sich zuo ettelichen ziten dem volke ruemende ; daz waz do- 
zuomole zu den ziten nützze und guot ; aber also es nu stot , so ist 
es nüt guot, es beschehe den, das ouch wol zuo ettelichen ziten 
beschiht, daz got selber eime den munt ufbrichet, so muos der 
mensche gehorsam sin. Und wie disen dingen si , so wil ich got in 
mir ruemen und wil vil dinges von mir selber schriben , von den 
wundern ein teil die got in siner armen creaturcn gewirket het ; und 
dis schribe ich ouch gar ungerne , wüste ich daz es ieman von mir 
bevinden solte. Lieben criston menschen, ich wil üch sagen, ich 
bin ein man der weite gesin, und was ein also gar weltwiser welt- 
seliger man, also men under tuscnt mannen in den ziten einen Fun- 
den moehte haben. Und also mich dozuomole duhte , so was mir gar 
wol mit der weite; und was daz sache : mir was alles daz holt, es 
werent wip oder man , was mich bekennende was; und derzuo hette 
ich ouch dis zitlichen zergenglichen guotes rehte gnuog, und habe 
sin noch daz mich rehte wol benueget, und was ich in den ziten ane- 
greif daz gieng mir rehte noch allen minen willen. Und do ich in 
diseme lebende also lange gewas unze daz ich an das aller sterkeste 
und an daz aller beste kam do der mensche in der zit zuokumen 
mag, in denselben ziten, do beschach es daz ich an einer morgen- 

stunden allcine sindc wart, und wart in mir selber gedenkende daz 
die weit so gar übele lonnende ist , und wie gar bitter ende si nimet, 
und wie gar valsch und w ie gar ungetrüwe die weit worden ist ; und 
gedobte ouch daz men in disen ziten so gar lützel menschen vindet , 
daz si mit dem munde redent daz si daz ouch ganz und gerwe in dem 
herzen meinende sint. Und do ich alsus in disen gedenken was, do 
kam mir ein rüwe und ein leitsin uml>e mine verlorne zit und umbe 
alle mine sündc; und in disen gedenken do gedohte ich in mir selber 
daz du vü riiwen hest und der weite nüt einen ganzen frigen urlop 
geben wilt, was hilfel es denne? Und in disen selben gedenken wart, 
do stuont ich gar geswinde uf , und viel nider uffe min knü , und 
sprach : ach barmherziger got , troester aller sünder, erbarme dich 
über mich und kum mir armen sünder zuo helfe! Und ich gloube 
das wenne sich der sünder von sünden keren wil , das du ime 
denne anstette zuo helfe kumest. Barmherziger got, nu wil ich dir 
uffe dise stunde geben daz ich der weite alzuomole ganz und gar 
einen frigen urlop geben wil , und ir nüme leben wil, uhde dir alleine 
in allen dingen wil leren leben; und bitte dich, barmherziger got, 
daz du mir vergebest, und mir armen sünder gnedig sist, und mir 
gebest daz ich dinen allerliebesten willen voilebringe; wenne ich 
wil nu mit diner helfe gar stette an dir bliben. Und do ich also in 
dirre rede was, do wart min wille also gar starch, daz ich mich also 
gar festekliche und also gar vürwegenliche daringap e einen biltem 
tot zuo lidende e daz ich gotte woltc abe gon. Und do disen festen 
starken unbetrogen willen mine zarte nature anegesach, do beschach 
ir also gar we von dem daz si daz irre ufgeben mueste, und anstette 
wart do wart mir von angest und von not daz bluot zuo munde und 
zuo der nasen und zuo den oren usgiessende. Und do ich daz ersacb, 
do sprach ich: ach nature, ker dich zuo dem besten, und gehap dich 
wol ; wenne es mag nüt anders sin ; und gedenke an din herren und 
an din got, wie gar zart sine nature was und doch den strengen bit- 
tern tot durch dich erlitten het. Und do dise erste zit hinweg kam , 
und ich disen ersten stos, disen ersten smerzen, mit der helfe gottes 
überwunden hette, do hette ich zuohant dernoch anstette also gar 
grosse unsprecheliche übernatürliche bevintlichc froeide der ich von 
gotte gewar wart , von der selben grosen überswenkenden froeiden 
ich nüt gereden kan , wenne si über alle mine sinneliche Vernunft 
waz ; und was grosses wunders in maniger hande wise got mit mir 

2 

geworht Iiet, und solte ich daz alles schriben, so wenne ich daz, daz 
ich nie kein so gros buoch gesach do ich es ane geschriben moehte ; 
und dis mag men ouch nüt gerwe bevinden , es si denne daz min sele 
von dem libe kumet. Ach lieben criston menschen , mich het under 
andern dingen ettewas gros wunder, und ist daz daz mich wunder 
het, daz dehein criston mensche daz grose riche sinne von gotte 
enpfangen het, daz derselbe mensche mag mit also gar groseme 
erneste der übellonenden weite in eime soerclichen unsichern 
lebende gedienen ; und sünderliche also es nu in disen gegenwer- 
tigen ziten stot , so moehte wir uns lieber von minnen zuo gotte 
kerende sin , denne wir es von rehter forhte und von angest und 
von not doch muesent tuon; und derzuo sprichet die heilige ge- 
schrift , die werk die ane minne beschehen, daz die deine vor gotte 
sint. Ich wil üch sagen, ich bekenne daz wol daz es weltlicher men- 
schen nature gar lüstliche froemede mere zuo hoerende ist, und 
ouch froemede wunder zuo sehende ist, und so spriche ich daz in 
der rehter wörheit, in allen dem daz ich bekennende bin , daz ich 
dicke und gar vil zuo manigen ziten derzuokumen bin daz ich uf 
eine stunde me mere und me groser lüstlicher froemeder wunder 
befunden habe denne alle die ritter die noch weltlicher eren ie ge- 
fuorent , wenne es mag nüt volle froeide in weltlicher eren gesin , 
wenne die zit ist wandelber, und waz die zit ouch geben mag, das 
blibet ouch in der zit ; aber daz got git , daz ist über die zit und ist 
unwandelber, undistfride und froeide in dem heiligen geiste; und 
alsus so get der mensche von einer froeiden in die ander iemerwe- 
rende ewige froeide. Ach, lieben criston menschen, und hienoch 
solte billiche alle criston menschen ilen und iagen wie si zuo diseme 
lebende kement. Und wenne der mensche derzuo kerne das er dis 
sicher leben erlangete, und so er denne wider hinder sich in die 
weit sehende wurde, so wurde er also gar fro das er der valscheu 
Übeln lonnenden weite entrunnen were, daz er denne nüt wol 
enwüste wie er gotte des froelichen zites gedanken solte. Und ich 
spriche ouch daz mit rehter worheit, also ich die weit nu beken- 
nende bin , und also die weit nu lebende ist und mit also gar vil 
soerglichen stricken beflecket ist, und der denne in disen gegen- 
wertigen ziten in der weite noch der welle lebende ist, dem wurt 
unwissende die helle rehte sure ; und der sich aber in disen gegen- 
wertigen ziten ganz dervon blichet und sich in allen trüwen zuo 

gotte kerende ist , so ist got also gar milte , sünderlinge in disen 
gegenwertigen ziten, sine gnade zuo gebende; und wenne denne 
siner bevintlicher gnaden nuwent ein troepfelin wurt , der wurt von 
überswenkender froeiden also gar fro, daz ime daz himmelriche 
also liht ist zuo gewinnende, also swere den andern wurt die helle 
zuo vürdienende. Ach , alle lieben criston menschen , nüt enwerf- 
fent üwer sinneliche bescheidenheit die ir von gotte enpfangen 
hant also gar in einen wuesten pfuol ! Ich rate üch in rehter goette- 
licherminnen und in aller bruederlicher cristenlicher truwen dazir 
von der übellonenden weite lont, und einen rehten ker dervon 
tuont, und üch zuo der niartel und zuo dem tode unsers lieben her- 
ren ihesu cristi kerende sint, des todes und der martel also gar sere 
in disen gegenwertigen ziten vürgessen ist, und er doch unser hou- 
bet ist und wir cristen menschen soltent sine gelider sin, und wir 
also gar ferre hinder sich usser wege gangen sint , und er uns geheis- 
sen het ime nochgon doch gar barmherzikliche ; er sprach : nement 
üwer crüze uffe üch und volgent mir noch, do meinde der liebe 
barmherzige got nüt ime mit eime bittern strengen tode noch zuo- 
gonde also er uns vorgangen ist ; er meinet wir sollen unser crüze 
uffe uns nemen , daz ist also vil gesprochen daz wir tuon soellent 
daz wir vermoegent ; domitte wil er sich miltekliche und barmher- 
zekliche losen benuegen,und wil derzuo in allen unsern sachen mil- 
tekliche bi uns sin, und noch dirre zit so wil er daz wir mit ime und 
bi ime in sins vatter riche ewikliche unser wonunge do mit ime ha- 
bende sint. Ach lieben criston menschen wissent daz , so ich zuo 
ettelichen ziten in mir selber gedenkende bin wie gar soergliche es 
umbe die cristenheit in disen gegenwertigen ziten stot, und wie gar 
si hinder sich gangen ist , und wie men gerehter geworer cristen- 
licher ordenunge in so maniger hande wise so rehle lüzel ahte het , 
so het mich ettewas wunder daz also gar vil wiser menschen in der 
cristenheite sint den got also gar grosse riche sinneliche vürnunft 
geben het, daz si gar wol dise ding mit ir selbes bescheidenheit be- 
kennende sint , und doch in irme eigen frigen willen also klebende 
blibent und nüt gedenkende sint an die iemerwernde ewige zit , und 
in ir selbes bescheidenheit seit daz si keine lenge hie bliben moegent, 
und sich doch alsus die boesen geiste und ir selbes nature lont ver- 
blenden daz si also klebende blibent. Ich wil üch sagen wie solli- 
chen menschen beschiht und wie ir ouch gar vil beschehen ist. Ich 

wil üch sagen, so solliche menschen kument an ir ende, so wissent 
si nüt der übel boesen geiste stricke und ir grosse manigvaltige listige 
boese behendekeit ; und so solliche weltliche menschen in maniger 
hande Sachen an ir ende kument, den hebent die Übeln boesen geiste 
also gar vil wundere vür , do solliche menschen gar vaste abe er- 
schreckent, und sich ouch nüt darus gerihten künnent , und stirbet 
dirre menschen maniges also ein unfüretandenes viheliches men- 
sche; und dirre selben menschen ist maniges an dem ende verdor- 
ben des men gar lüzel getruwet hctte. Aber die menschen die sich 
dervon brechent und sich kerent zuo der ewigen worheit , den wurt 
ouch die ewige worheit zuohant inlühtende,daz si wol merkent und 
bekennende werdent der boesen Übeln geiste schalkehtc behende- 
keit; und solliche menschen gewinnent denne hie in der zit in in 
selber froeliche zit, wenne sivindent in in selber gloube und zuover- 
siht und minne. Und wenne denne solliche menschen an ir ende 
kument, so hant si vormoles bekant der boesen Übeln geiste schal- 
keit und ir boese listige behendekeit ; und dovon si in denne vor zuo 
bekennende worden sint, und so si denne an daz ende kument, 
so koennent si sich wol mit der helfe gottes vor in gehueten ; wenne 
got der lot die boesen geiste keinen gewalt an eins sollichen men- 
schen ende triben. Solliche menschen hant ouch vor in der zit ir 
heimeliche gespreche dicke mit irme herren und irme gotte gehebet. 
Und so si denne in todes not ligent und der munt nüme reden 
mag, so het denne indewendig sin geist sine heimeliche rede' mit 
sime herren und sime gotte. Ach alle lieben criston menschen , den 
got ir sinneliche bescheidenheit vürlühen het, die zit ist hie! stont 
froeliche uf, und fliehent der triegenden übellonenden weite 
valscheit ! Und ich sage üch in rehter worheit , und habe es üch mc 
geseit , daz ich ein man noch der weite gewesen bin, und ich der 
weite zergengliche übellonenden froeide gar wol bekennende bin ; 
und so habe ich ouch von der gnaden gottes wol ettewas befunden 
wie got hie in der zit mit sinen fründen heimeliche lebende ist ; 
und dovon spriche ich daz in der rehten worheit, daz ich selber 
gar dicke in einer kurzen stunden von gotte me trostes und froei- 
den befunden habe , denne wer es mügeliche daz ein mensche zuo 
einem mole allen den trost und alle die froeide haben mohte den 
die weit miteinander geben mag, und bekante derselbe mensche 
dermo \mA daz der selbe trost und die selbe froeide weren solle 

unze an den iungesten tag, noch dcnne spriche ich daz mit rehter 
worheit das es also lüzel gegen einander zuo zalende ist also ein 
tropfe wassers ist gegen dem ganzen mer. Lieben cristenmenschen , 
ich rate üch in allen trüwen daz ir wider alle untugende lerent 
striten , wenne die kenpfende zit die nohet; und der noch nüt wol 
zuo strite bereit ist, der sol solliche menschen ussuochen die in der 
ewigen worheit wol geleret sint, und sol die bitten daz si in lerent 
wider alle untugende striten, und sol ouch gerne bredigen hoeren 
und guote buechelin lesen, an den men ouch wol geleret mag werden. 
Aber etteliche lerer sprechent, tüsche buecher sint schadeber der 
cristenheite. Daz ist in einen weg wol wor, und in einen andern weg 
nüt wor. Es wer wol in einen weg guot daz die buecher nüt in 
tüsche gekeret werent, die buecher do vil glosen über gehoerent, 
wenne solliche buecher gehoerent leygen nüt zuo , wenne ir ein 
teil wellent es nemen und wellent es usrihten noch ir selber eigen 
sinnelichen wisen, und künnent sich denne nüt darus gerihten und 
werdent irre ; und solliche glosierte buecher hoerent der pfafheit 
zuo. Aber solliche buechelin also dis buechelin ist , und ouch ander 
tüsche buecher die ouch in dirre mose sint und ouch nüt wider die 
heilige geschrift sint , solliche tüsche buecher sint einvaltigen leygen 
gar nützze und gar guot ; und ir soellent si üch nüt losen die gro- 
sen lerer abesprechen , die selben lerer die do vol der geschrift sint 
und lere gottes , wenne si suochent sich selber in ere dirre weite 
me denne got. Aber wo ir lerer vindent die sich selber nüt meinende 
sint, den soellent ir gar gerne gehorsam sin ; wen was solliche lerer 
ratent, der rat kumet usser dem heiligen geiste. Und sol ouch die 
cristenheit, also es nustot, iemer wider in cristenliche ordenunge 
kumen, so muos men rat haben, der selbe rat usser dem heiligen 
geiste kumende ist ; und sollicher rat ist ouch nüt wider die heilige 
geschrift, wenne die heilige geschrift und der heilige geist sint ein- 
hellig mit einander. Aber die lerer die vol der lere sint und lere 
gottes, die selben lerer die lont uns also in einer mistlachen ge- 
stecken, unde sagcnt uns nüt wo wir us süllent, oder wie wir darus 
kumen soellent. Ich wil üch sagen , und wer es daz man mueste 
oder solte der cristenheite rat geben , und wer es denne daz es be- 
sehene daz mich frogende wurde ein groser herre dirre weite , oder 
ein ganz laut oder eine stat, und bette mich denne daz ich inne rat 
geben solle wie men sich , also es nu stat , solte rihten und suenen 

mit gotte , so wolle ich raten in aller goettelicher truwen daz men 
rat suochte der usser dem heiligen geiste kerne, sollicher rat wer 
durch pfaflen oder durch leygen ; der rat wer gar nütze und gar 
guot in disen soerglichen ziten ; und den rat solte men suochen an 
welen enden men in fünden , und solte in denne gar gerne haben , 
wenne er wer der cristenheit gar notdürftig in disen gegenwertigen 
ziten. Aber solliche menschen die usser dem heiligen geiste rat geben 
moehten , die sint gar kume zuo vindende ; aber wie lüzel ir ist , so 
vindet men ir noch in der zit. Aber wie sinnenrichc dise weltwisen 
menschen in disen gegenwertigen ziten sint , so sint in doch solliche 
menschen gar zuomole unbekant. Ich wil üch sagen , und wissent 
daz für wor , wo dirre menschen eins in eime ganzen lande were , 
und hette men den sinen rat und volgete ime ouch denne sins rätes, 
das ganze lant wer deste sicherund deste behuotervor alleme übele ; 
und hie an wil daz sinneliche weltwise volk nüt glouben haben. 
Ich wil üch sagen , wissent daz fiir die rehte worheit , daz mensch- 
liche nature zuo disen ziten also gar kranch worden ist also si in vil 
hundert iaren ie wart, und daz ist ein teil unser sünden schult. 
Aber menscheliche sinnelicheit die ist gar ferre richer und groesser 
uffe alle kluoge sinneliche werg , und ouch uffe alle die sinne wie 
men guot und ere dirre weite gewinnen mag, denne si ouch in vil 
hundert iaren ie wart ; und daz wil ich üch bescheiden was der 
Sachen in disen ziten ist; die schulde die ist in disen ziten unser; 
und ist daz sache daz hievor die cristonmenschen irre sinne die si 
von gotte enpfangen hettent gar anders kerende und vürzerende 
worent denne men nu tuot Hievor do die cristenheit in eren stuont , 
und die cristonmenschen die do uf ertriche worent, die leitent alle 
irre sinne deruf wie si goetteliche minne erwerben moehtent, und 
des todes und der martel unsers herren nüt vergessent , und wie 
si cristenliche ordenunge behieltent ; und in den ziten do die men- 
schen uffe ertriche worent die cristenlicher ordenunge also gar sere 
warnoment , die blibent ouch biderbe und got foerhtende und erber 
und einvaltig und one grit und one weltliche kluoge sinneliche 
behendikVit; und zuo denselben ziten do stuont die muoter der 
heiligen kirchen vor dem himelschen vatter in grossen eren. Nu die 
menschen die nu zuo disen ziten lebende sint und cristonnamen 
haut, den het got ouch also wol irre riche sinneliche Vernunft in 
irme frigen eigen willen geben , also er den guolen crislen einvalii- 

gen menschen det, die hievor uf ertriche worent; aber daz meiste 
teil der menschen di nu zuo disen ziten lebent , die sint mit iren 
selbes sinnelichen eigen willen usser goettelicher minnen und usser 
cristenlicher ordenunge gangen; und daz ist ouch die sache daz die 
menschen die nu lebent daz die also gar kluog und also gar behende 
in ir selbes sinnelichen Vernunft worden sint. Nu mag es nüt anders 
sin , die grosen riehen sinne die der mensche von gotte enpfangen 
het , die moegent nüt muessig gesin , si muesent gebracht und geue- 
bet werden ; und sider wir uns also gar umbe gekeret hant und 
derzuo kumen sint daz wir goettelicher minnen also gar wenig me 
warnement, und ouch also gar ferre usser cristenlicher ordenunge 
gangen sint, und uffe uns selber in disen gegenwertigen ziten also 
gar in alle wise gekeret sint ; und dis wissent und merkent die boe- 
sen Übeln geiste gar wol , und tuont alles ir fürmoegen derzuo wie 
si uns rat gebent in unser eigen sinne daz wir stolz von gemuete wer- 
dent und vil eren und grites uffe uns geladent, und ouch vil kluoger 
behender werke in aller hande wise lerent , und dovon wir unser 
eigen sinne also gar ferre von gotte gekeret hant , daz ist ouch die 
sache daz wir unser sinne und alle unser sinneliche werg in disen 
gegenwertigen ziten also gar sere ulfe dise zürgenclichen übcllo- 
nenden ding kerende sint. Daz wir unser leben wol bessernde wer- 
dent , do helfe uns zuo die liebe inuoter aller erbermede. Amen. 

Dis buechelin das wart bruoder Johannes Tauweier dem brediger 
gesendet von eime gottesfründe, das er nie künde bevinden wer der 
mensche wer der es ime gesant hette ; und wart ime gesendet in den 
ziten do basele gefiel/. 

